《和通州李判官》
宋代·华镇

忆昔元丰第二春，叨陪逸驾预官论。频烦州县徒劳职，未报君亲罔极恩。

居与莞蒲依海角，出随雁鹜走江村。闲心祇合寻三径，倦翼宁堪憩九门。

羊枣幸占如养志，莱衣欣有唤翁孙。他时未免烦陶铸，只就同年丐漆园。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。